Publication: Magyar Közlöny
Issue: MK-2004-5 (Year: 2004, Number: 5)
Era: 2004-2010
Section: szerzõi jogról szóló 1999. évi LXXVI. törvény 16. § (1) bekezdésében, 24. § (2) bekezdésében, 25. § (1), (4), (5),
Paragraph Index: 493

b) Üdülõk és üdülõszövetkezetek közös helységeivel (társalgó, hall stb.) egy légtérben, azonos üzemeltetõvel mûködõ, eltérõ profilú értékesítési helyeken központilag történõ zenefelhasználás (tv, rádió stb.) esetén a szálláshely férõhelyétõl függõen az alábbi szerzõi jogdíjat kell megfizetni havonta: 20 férõhelyig 6 550 Ft, 21— 50 férõhelyig 8 210 Ft, 51—100 férõhelyig 9 840 Ft, 101—300 férõhelyig 13 100 Ft, 300 férõhely felett 16 400 Ft. Élõzene esetén a fenti szerzõi jogdíjak 60%-kal emelkednek. A fenti jogdíjtételek kiterjednek a kisegítõ helyiségekben (pl. lift, folyosó, mellékhelyiség) végzett, kifejezetten háttérzene jellegû zeneszolgáltatás jogdíjára is. Nem alkalmazhatók abban az esetben, ha a közös helyiséggel egy légtérben más vendéglátó üzlet is mûködik. Ilyenkor e vendéglátó üzletekre az egyébként megállapított jogdíjtételt kell alkalmazni.

Source: https://magyarkozlony.hu/hivatalos-lapok/ea373a03b425cc09d105907e248bd14c62896f0b/dokumentumok/0f8edd72c739f50461cb1c5445cdaa51c64db6b3/letoltes